Sodba Sodišča prve stopnje (peti senat) z dne 10. junija 2009 – ArchiMEDES proti Komisiji

(Združeni zadevi T-396/05 in T-397/05)

„Arbitražna klavzula – Pogodba o projektu obnove mestnega kompleksa zgradb – Vračilo dela izplačanih predplačil – Zahtevek za naložitev plačila zneska Komisiji – Nasprotna tožba Komisije – Ničnostna tožba – Odločba o vračilu – Opomin – Zavezujoči ukrepi – Nedopustnost – Pobotanje terjatev“

1. Ničnostna tožba – Tožba, ki se dejansko nanaša na pogodbeni spor – Nepristojnost Sodišča Skupnosti – Nedopustnost (členi 230 ES, 238 ES, 240 ES in 249 ES) (Glej točki 54 in 55.)

2. Postopek – Obvezna intervencija – Zahteva, ki temelji na skupnih načelih postopkovnih pravil držav članic – Neobstoj pomanjkljivosti Poslovnika Sodišča prve stopnje glede postopkovnega položaja tretjih – Nedopustnost (Poslovnik Sodišča prve stopnje, člena 115 in 123) (Glej točke od 70 do 72.)

3. Postopek – Predložitev zadeve Sodišču prve stopnje na podlagi arbitražne klavzule – Pogodba, s katero je bila dodeljena finančna pomoč Skupnosti za izvedbo projekta prenove urbanega nepremičninskega kompleksa – Enostranska odpoved pogodbe s strani Komisije (člen 238 ES) (Glej točke od 80 do 82, od 90 do 99, od 103 do 109 in od 113 do 122.)

4. Postopek – Predložitev zadeve Sodišču prve stopnje na podlagi arbitražne klavzule – Pogodba, s katero je bila dodeljena finančna pomoč Skupnosti za izvedbo projekta prenove mestnega nepremičninskega kompleksa – Enostranska odpoved pogodbe s strani Komisije (člen 238 ES) (Glej točke od 125 do 134 in od 137 do 139.)

5. Ničnostna tožba – Pravni interes – Tožbeni predlog, ki se nanaša na bistvene kršitve postopke – Ničnost, ki lahko vodi le do nove odločbe, identične po vsebini – Neobstoj interesa (člen 230 ES) (Glej točko 140.)

Predmet

– V zadevi T‑396/05: predlog za razglasitev ničnosti na podlagi člena 230 ES odločbe Komisije o vračilu predplačil, izplačanih v okviru pogodbe s tožečo stranko, na eni strani in odločbe Komisije, s katero je uveljavljala pobotanje terjatve do tožeče stranke, na drugi strani;

– V zadevi T‑397/05: predlog na podlagi pogodbene obveznosti na podlagi člena 238 ES, naj se Komisiji naloži plačilo zneska subvencije, določene v pogodbi.

Izrek

1) V zadevi T‑396/05: tožba se zavrže kot nedopustna v delu, v katerem je vložena zoper opomin št. 3240705638 in odločbo o vračilu, zajeto v dopisu Komisije Evropskih skupnosti z dne 30. avgusta 2005.

2) V zadevi T‑396/05: postopek v zvezi s predlogom za razglasitev ničnosti odločbe Komisije, s katero je uveljavljala pobotanje medsebojnih terjatev z Architecture, microclimat, énergies douces – Europe et Sud SARL (ArchiMEDES), zajete v njenem dopisu z dne 5. oktobra 2005, se ustavi.

3) V zadevi T‑397/05: tožba se zavrne.

4) V zadevi T‑397/05: družbi ArchiMEDES se naloži plačilo 148.256,86 EUR, skupaj z zamudnimi obrestmi do celotnega plačila dolga po zakonski obrestni meri, določeni v francoskem pravu, pri čemer ta obrestna mera ne sme preseči 5,5 % na leto.

5) V zadevi T‑396/05: družba ArchiMEDES nosi svoje stroške in polovico stroškov, ki jih je priglasila Komisija, vključno s stroški v zvezi s postopkom za izdajo začasne odredbe v zadevi T‑396/05 R.